google/wiki40b huggingface dataset:
कर्ण सिंह चौहान

डॉ॰ कर्ण सिंह चौहान वरिष्ठ लेखक और आलोचक हैं। इनकी एक दर्जन से अधिक आलोचना-पुस्तकें, कविता-संकलन, कहानी-संग्रह, यात्रा-वृत्तांत, डायरी और अनुवाद प्रकाशित हैं। मूल रूप से दिल्ली विश्वविद्यालय में अध्यापन किया लेकिन कई वर्षों तक सोफिया विश्वविद्यालय बल्गारिया, सिओल, कोरिया में अतिथि प्रोफैसर के रूप में अध्यापन किया। इनकी समलोचनाएँ विभिन्न पत्र-पत्रिकाओं में प्रकाशित होती रहती हैं।
पूर्ण परिचय
जन्म–तिथि  :   28 फरवरी‚ 1948 को उत्तरप्रदेश के बुलंदशहर (अब नोएडा) में जन्म।
शिक्षा     
•         स्कूल की पढ़ाई दिल्ली के स्कूलों में।          
•         हिन्दू कालेज‚ दिल्ली विश्वविद्यालय से हिन्दी में बी.ए. आनर्स और एम.ए.।
•         दिल्ली विश्वविद्यालय से एम. लिट. और पी.एच. डी.।  
व्यवसाय    
•         1970 से २०१२ तक विभिन्न पदों पर दिल्ली विश्वविद्यालय में अध्यापन कार्य।
•         1987 से 1991 तक सोफिया विश्वविद्यालय‚ बल्गारिया के प्राच्य विद्या विभाग में अतिथि प्रोफैसर।
•         1999 से 2002 तक सिओल‚ कोरिया में हांकुक विश्वविद्यालय के भारत
विद्या विभाग में अतिथि प्रोफैसर।
•         2009 से 2011 तक पुनः कोरिया के हांकुक विश्वविद्यालय में अतिथि प्रोफैसर।  
लेखन       :  प्रमुख पुस्तकें    
1.       आलोचना के नए मान     (समीक्षा)
2.       साहित्य के बुनियादी सरोकार   (समीक्षा)
3.       प्रगतिवादी आन्दोलन का इतिहास   (समीक्षा)
4.       एक समीक्षक की डायरी    (समीक्षा)
5.       यूरोप में अन्तर्यात्राएं    (यात्रा–वृत्तांत)
6.       अमेरिका के आरपार    (यात्रा–वृत्तांत)
7.       हिमालय नहीं है वितोशा  (कविता–संग्रह)
8.       यमुना कछार का मन   (कहानी–संग्रह)
9.       पहाड़ में फूल : कोरियाई कविता–संग्रह   (अनुवाद)
10.     समकालीन यथार्थवाद : ज्यार्ज लूकाच   (अनुवाद)
11.     इतिहासदृष्टि और ऐतिहासिक उपन्यास : लूकाच (अनुवाद)
12.     लू सुन की चुनी हुई रचनाएं   (अनुवाद)
13.     मेरा जीवन, मेरा समयः पाब्लो नेरुदा (अनुवाद)
अन्य    
•         देश–विदेश की पत्रिकाओं में हिन्दी–अंग्रेजी में 100 से अधिक लेख।
•         यूरोप के अनेक विश्वविद्यालयों में भारतीय साहित्य‚ संस्कृति और दर्शन पर अभिभाषण।
•         वामपंथी राजनीति और साहित्य संगठनों में सक्रिय भागीदारी।
अक्षोभ्य

(1) अक्षोभ्य तंत्रोक्त द्वितीय विद्या के उपासक एक ऋषि का नाम है जो उक्त विद्या के देवता के सिर पर नागरूप में स्थित हैं।
(2) अक्षोभ्य भगवान्‌ बुद्ध का भी एक नाम है तथा पंचध्यानी बुद्धों में से एक बुद्ध को भी अक्षोभ्य संज्ञा से अभिहित किया जाता है।
चित्रकूट एक्सप्रेस

जबलपुर -लखनऊ चित्रकूट एक्सप्रेस भारतीय रेलवे की प्रतिदिन चलने वाली मेल /एक्सप्रेस ट्रैन हैं। यह जबलपुर से लखनऊ के बीच चलती हैं, जबलपुर , मध्य प्रदेश का एक प्रमुख शहर एवं मध्य भारत का मिलिट्री कैंटोनमेंट का एक प्रमुख केंद्र हैं, जबकि लखनऊ उत्तर प्रदेश की राजधानी हैं। इसका नाम रामायण में वर्णित चित्रकूट के नाम पर रखा गया हैं जो जबलपुर के काफी नजदीक हैं। चित्रकूट वही जगह हैं जहा भगवान श्री राम ने अपना वनवास कुछ दिनों के लिए काटा था।
कुनर प्रान्त

विवरण

कुनर प्रान्त में हिन्दु कुश पर्वतों के निचले पहाड़, कुनर नदी और कुनर वादी सबसे महत्वपूर्ण क्षेत्र हैं। पूरे सूबे में नदी-झरने, तंग घाटियाँ, चट्टानें और कठिन ढलानों वाले पहाड़ बिखरे हुए हैं। इनकी वजह से यहाँ यातायात बहुत कठिन रहा है। कुनर प्रान्त के ९६% लोग देहाती क्षेत्रों में बसते हैं और केवल ४% ही शहरों-बस्तियों में। अपनी दुर्गमता की वजह से अफ़्ग़ानिस्तान में विद्रोही और उपद्रवी गिरोह सदियों से कुनर क्षेत्र में छुपते और गतिविधियाँ करते आये हैं।
लोधी मार्ग

यह मार्ग दक्षिण-मध्य दिल्ली का एक प्रमुख मार्ग है। इस मार्ग पर दिल्ली के भूतपूर्व शासक खिलजी वँश के कई मकबरे हैं, जिन्हेँ बागोँ की शकल दे दी गई है, व अब लोधी बाग या लोधी गार्डन के नाम से प्रसिद्ध हैं। इन्हीँ के कारण इस मार्ग का यह नाम पङा। यह मार्ग सफदरजंग का मकबरा से लेकर निजामुद्दीन की दरगाह तक जाता है।

वर्तमान में

वर्तमान में यह दिल्ली का एक व्यस्ततम मार्ग है। यहाँ कई बङी इमारतें हैं, कार्यालय हैं।

क्षेत्र दृश्य

युसुफ सराय का नक्शा देखने हेतु क्लिक करें।
भवानीपुर शक्तिपीठ

महात्म्य

हिन्दू पौराणिक आख्यान के अनुसार सतयुग में प्रजापति राजा दक्ष ने यज्ञ का आयोजन किया लेकिन उस यज्ञ में अपनी पुत्री सती के पति महादेव शंकर को नहीं आमंत्रित किया। सती अपने पति के इस अपमान को नहीं बर्दाश्त कर पाईं और यज्ञ के कु्ण्ड में आत्मदाह कर लिया। इस दु:खद घटना से आहत भगवान शंकर सति के पार्थिव शरीर को अपने कंधे पर रख ताण्डव नृत्य करने लगे। भगवान शिव को ऐसा करने से रोकने के लिए भगवान विष्णु ने सती के पार्थिव शरीर को सुदर्शन चक्र से खण्डित कर दिया। इसके बाद माता सती के खण्डित पार्थिव शरीर के हिस्से और आभूषण भारतीय उपमहाद्वीप के विभिन्न हिस्सों में जहां-जहां गिरे उन स्थानों को शक्तिपीठ के रूप में पूज्यनीय माना गया। इन इक्यावन शक्ति पीठों में से एक भवानीपुर शक्तिपीठ के बारे में मान्यता है कि यहां मां शक्ति के बाएं पैर का पायल गिरा था। 
भवानीपुर में शक्ति की 'अपर्णा' और कालभैरव की 'वामन' के रूप में उपासना की जाती है। बांग्लादेश में स्थित यह शक्तिपीठ हिंदुओं के लिए एक प्रमुख तीर्थ-स्थल है।

मंदिर

यह मंदिर 12 बीघे के एक अहाते के बीचोबीच बना हुआ है। मंदिर प्रांगण में एक शिव मंदिर और कालभैरव का भी मंदिर स्थित है। मंदिर के उत्तर में सेवा आंगन और शंख पुकुर तालाब है, जिसका निर्माण एक स्थानीय राजघराने ने करवाया था। प्रतिवर्ष इस मंदिर प्रांगण में माघ पूर्णिमा, रामनवमी और दशहरे के अवसर पर मेला लगता है।

संपर्क मार्ग

तीर्थयात्री ढाका से भवानीपुर जाने के लिए यमुना पुल का मार्ग चुन सकते हैं। इस मार्ग में सिराजगंज जिले में चंदाईकोना पार करने के बाद घोगा बो़ट टोला पहुंचकर हाइवे के किनारे वैन या कोई अन्य सवारी लेकर भवानीपुर मंदिर पहुंचा जा सकता है। बोगरा से उत्तर दिशा से आने वाले श्रद्धालु शेरपुर, मिर्जापुर से हेकर घोगा बो़ट टोला बस स्टैंड तक पहुंच सकते हैं।

प्रबन्ध

इस मंदिर की देखरेख मंदिर प्रबंध समिति द्वारा किया जाता है। आजादी से पूर्व बांग्लादेश पूर्वी पाकिस्तान के रूप में पाकिस्तान का एक हिस्सा था। उस दौर में शत्रु-सम्पत्ति अधिनियम की आड़ में इस शक्तिपीठ की भूमि पर लगातार अतिक्रमण हुए। लेकिन बाद में बांग्लादेश के हिंदु श्रद्धालुओं के प्रयास से अब इस मंदिर के संरक्षण का कार्य चल रहा है।
वृद्धावस्था के रोग

जो रोग उम्र बढ़ने के साथ साथ अधिक लगते हैं या जिनके होने की सम्भावना अधिक होती है, उन्हें वृद्धावस्था के रोग (aging-associated disease) कहते हैं। उदाहरण के लिए, हृदय के रोग, कैन्सर, अस्थिरोग, मोतियाबिन्द, टाइप-२ मधुमेह, अलजाइमर्स रोग आदि।
बन्दर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ९१.१९% है, जोकि बांग्लादेश के तमाम विभागों में अधिकतम् है। शेष जनसंख्या प्रमुखतः हिन्दू धर्म की अनुयाई है।

अवस्थिति

बन्दर उपजिला बांग्लादेश के मध्य में स्थित, ढाका विभाग के नाराय़णगंज जिले में स्थित है।
ज्या

इतिहास

'ज्या' शब्द भारत से उत्पन्न हुआ और अरब होते हुए यूरोप पहुँचा। इस क्रम में ज्या से अपभ्रंश होकर 'साइन' बन गया। भारत के अनेकों प्राचीन गणितज्ञों ने श्लोक के रूप में ज्या-सारणी प्रस्तुत की जिनमें आर्यभट (आर्यभटीय), भास्कर द्वितीय (करणकुतुहल और सिद्धान्तशिरोमणि), वराहमिहिर (पञ्चसिद्धान्तिका), ब्रह्मगुप्त (ब्रह्मस्फुटसिद्धान्त), श्रीपति (सिद्धान्तशेखर), वटेश्वर (वटेश्वरसिद्धान्त), नित्यानन्द (सर्वसिद्धान्तराज) तथा ज्ञानराज (सिद्धान्तसुन्दर) प्रमुख हैं।
गांधी नगर (जोधपुर)

गांधीनगर एक छोटा सा गांव है जो भारतीय राज्य राजस्थान तथा जोधपुर ज़िले के फलोदी तहसील में स्थित है।
गांधीनगर गांव के ज्यादातर लोग खेती पर निर्भर करते है इस कारण रोजगार का साधन ही यही है।
२०११ की भारतीय राष्ट्रीय जनगणना के अनुसार गांव की जनसंख्या १९१  है।
उत्सादन

उत्सादन विद्या चौंसठ कलाओं में से एक प्रसिद्ध विद्या है जिसमें उबटन लगाना, सिर, हाथ, पैर आदि को दबाने की शिक्षा दी जाती है।
सैयद मुजफ्फर हुसैन बर्नी

सैयद मुजफ्फर हुसैन बर्नी (१४ अगस्त १९२३ – ७ फ़रवरी २०१४) भारत के प्रशासनिक अधिकारी, त्रिपुरा, नागालैण्ड, हरियाणा एवं हिमाचल प्रदेश के पूर्व राज्यपाल तथा भारत के राष्ट्रीय अल्पसंख्यक आयोग के अध्यक्ष थे।
बर्नी उत्तर प्रदेश के बरेली महाविद्यालय के पूर्व छात्र थे। वो भारतीय प्रशासनिक सेवा के उड़िशा कैडर के अधिकारी थे जहाँ उनकी नियुक्ति राज्य के मुख्य सचिव के पद पर हुई थी। १९८१ और १९८४ में उन्होंने नागालैण्ड, त्रिपुरा और मणिपुर के राज्यपाल का पदभार ग्रहण किया तथा १९८७ से १९८८ तक हिमाचल प्रदेश एवं हरियाणा के राज्यपाल रहे। वो १९८८ से १९९२ तक चतुर्थ एवं पंचम अल्पसंख्यक आयोग के अध्यक्ष भी रहे। वो दिल्ली स्थित जामिया मिलिया इस्लामिया विश्वविद्यालय के १९९० से १९९५ तक कुलाधिपति भी रहे। ७ फ़रवरी २०१४ को ९० वर्ष की आयु में वृद्धावस्था के कारण उनका निधन हो गया।
बर्नी ने इक़बाल: पोइट - पेट्रियट ऑफ़ इंडिया (Iqbal: Poet – Patriot of India; हिन्दी: इक़बाल - कवि - भारत के देशभक्त) नामक पुस्तक की रचना भी की।
कोलडैम परियोजना

परियोजना का प्रारम्भ

इस परियोजना का प्रारंभ सन २००० में श्री अटल बिहारी बाजपेयी जी ने नींव का पत्थर रखकर किया था।

नदी

यह परियोजना सतलुज नदी पर बनाई जा रही है।

स्थान

इस परियोजना को हिमाचल प्रदेश के बिलासपुर और मंडी जिलों की सीमा पर बनाया जा रहा है। सतलज नदी बिलासपुर और मंडी जिलों को अलग करती है।

उद्देश्य

इस परियोजना से हिमाचल प्रदेश, दिल्ली एवं उत्तर प्रदेश लाभान्वित होंगे।
शाजापुर ज़िला

ज़िले की नदियाँ

शाजापुर जिला चंबल की जल निकासी क्षेत्र है जो एक यमुना की प्रमुख सहायक नदी है। चंबल ही जिले की पश्चिमी सीमा से परे उत्तर की ओर बहती है। जिले में बह सहायक नदियों, पार्बती, नेवज, कालीसिंध, लखुन्दर, टिल्लर, चीलर और और छोटी कालीसिंध।

पार्वती

पार्बती या पश्चिमी पार्बती सीहोर जिले में सिद्दीकगंज के पास विंध्याचल रेंज के उत्तरी ढलान से उद्गमित होती है। यह उत्तर - पूर्व की ओर बहती है और जिले के पूर्वी भाग में एक संकीर्ण बेल्ट नालियों यह भी सीहोर के साथ पूर्वी सीमा आम रूपों . . इसके अलावा यह राजगढ़, गुना और कोटा (राजस्थान) के जिले में नरसिंहगढ़ नदी एक बड़े आकार में पहुँच जाती है। पालीघाट पर 354 Km.of के एक कोर्स के बाद चंबल की सही बैंक में मिलती है जो के बारे में 50 किलोमीटर. के भीतर या जिला सीमा के साथ .

नेवज

पार्बती की उपनदी नेवज सीहोर जिले के पश्चिमी सीमा के निकट ही निकलती है उत्तर की ओर प्रवाह और Geglekheri.It Shujalpur तहसील के प्रमुख हिस्सा नालियों के पास जिला में प्रवेश करती है। 48 किलोमीटर के बारे में एक कोर्स के बाद. जिले में नदी के राजगढ़ जिले में गुजरता है और अंततः चंबल में मिलती है।

कालीसिंध

यह विंध्य पहाड़ी (७२३ मीटर) से देवास जिले नदी में ही निकलती को बहती उत्तर, शाजापुर तहसील भर में traversing. यह जिला Sarangpur ऊपर छोड़ देता है, लेकिन लगभग नौ किलोमीटर के लिए बहने के बाद यह उत्तर - पूर्वी सीमा राजगढ़ जिले के साथ आम retouches. . इससे पहले कि यह जिला अंत में पत्ते, Lakhundar यह बाएं किनारे पर मिलता है Sundarsi, Kalisindh रेलवे स्टेशन, Sarangpur और झालावाड़ अपने बैंक पर महत्वपूर्ण बस्तियों रहे हैं। चंबल का एक महत्वपूर्ण सहायक नदी है। जिले के भीतर इसकी लंबाई 40 किलोमीटर है। और उत्तर - पूर्वी सीमा के साथ यह 56 किमी दूर है। सुन्दर्सि एक पुरतत्वीय मह्त्व क ग्रम है जहा परमार कालीन अत्यन्त भव्य महाकाल मन्दिर है।

लखुन्दर

लखुन्दर देवास जिले में चाँदगढ़ पहाड़ी से निकलती है यह दक्षिण - पश्चिमी कोने के पास शाजापुर जिले में प्रवेश करती है और शाजापुर और Susner तहसील के माध्यम से कारण उत्तर बहती यह भी अंतर जिला के साथ सीमा रूपों.. उज्जैन और आगर और सुसनेर के बीच अंतर तहसील सीमा लखुन्दर काली सिंध के बाईं बैंक में मिलती है। इसकी लंबाई 72 किमी की है। ओ शाजापुर जिले में इसकी लम्बाई लगभग 64 किलोमीटर है

आव

आव एक छोटी सी स्ट्रीम है, आवर आगर तहसील के पहाड़ी से बढ़ती है। झालावाड़ (राजस्थान) के साथ आम जिले के उत्तर - पश्चिमी सीमा के साथ बहती Au आगर के पास एक ही निकलती है कि एक पूर्वी धारा और अंतर - तहसील रूपों Susner के साथ सीमा.

छोटी कालीसिंध

यह देवास के आसपास से निकलती है और देवास में उत्तर - पश्चिम में बहती है, उज्जैन, शाजापुर और झालावाड़ district.In इस जिले इसे दक्षिण - पश्चिमी और पश्चिमी सीमाओं के साथ ज्यादातर बहती . बैंकों को काट रहे हैं और बढ़ रही नालों के लक्षण दिखाने है।
नोकिया २११०i

नोकिया २११०i, नोकिया द्वारा बनाया गया एक मोबाइल फ़ोन उपकरण है। इसे सन १९८६ में बाज़ार में उपलब्ध कराया गया। यह जीएसएम तकनीक पर कार्य करता है। यह नोकिया २००० बैसिक श्रृंखला का केंडीबार बनावट वाला व मोनोक्रोम रंग स्क्रीन लगा उत्पाद है।
तिएले लोग

तिएले (鐵勒, Tiele), चिले (敕勒, Chile) या गाओचे (高車, Gaoche) उत्तरी चीन और मध्य एशिया में चौथी से आठवीं शताब्दी ईसवी के काल में नौ तुर्की जातियों का परिसंघ था। ऐतिहासिक चीनी स्रोतों के अनुसार तिएले लोग प्राचीन दिंगलींग लोगों के वंशज थे और वे इस क्षेत्र में शियोंगनु साम्राज्य के पतन के बाद उभरे। समय के साथ गोएकतुर्क ख़ागानत ने इन्हें अपने अधीन कर लिया। जब गोएकतुर्कों का पतन हुआ तो तिएले का एक हिस्सा, जिन्हें उईग़ुर कहा जाता था, ७४४ ईसवी में अपनी अलग उईग़ुर ख़ागानत स्थापित करने में सफल हो गया। उसके बाद से इतिहास में 'तिएले' का नाम लिया जाना बंद हो गया और उन सबको 'उईग़ुर' नाम से ही बुलाया जाने लगा।

तोक़ुज़ ओग़ुज़

उईग़ुर ख़ागानत को बाद के मुस्लिम इतिहासकार तुर्की में 'तोक़ुज़ ओग़ुज़' (Toquz Oghuz) का नाम देते थे, जिसका मतलब 'नौ क़बीले' है। चीनी स्रोत भी 'जिउ शिंग' (jiu xing) बुलाते थे जिसका मतलब 'नौ (पारिवारिक) नाम' है। हो सकता है यह तिएले के मूल नौ क़बीलों की तरफ़ इशारा हो। लेकिन यह भी संभव है कि 'तोक़ुज़ ओग़ुज़' सिर्फ़ तिएले या उईग़ुर ही नहीं बल्कि सभी तुर्कों के लिए एक नाम रहा हो।
भौतिक

भौतिक अर्थात भौतिक तत्त्व संदर्भी। विज्ञान में भौतिक शब्द का तात्पर्य किसी पदार्थ या पर्यावरण के गुणों से होता है। विज्ञान की इस शाखा को भौतिक शास्त्र कहा जाता है।
खड़कई नदी

खड़कई नदी झारखंड के दक्षिण पश्चिम हिस्से में बहने वाली एक पहाड़ी नदी है।
उन्मुक्त

आजाद हो जाने वाले को उन्मुक्त कहा जाता है।

उदाहरण

प्रजातंत्र की बहाली के बगैर किसी उन्मुक्त विचार को उस देश में हवा नहीं मिल सकती।

मूल

उत् ‌+ मुक्त = उन्मुक्त

अन्य अर्थ

आज़ाद

हिंदी में

मुक्त
२४३९ ईसा पूर्व

२४३९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २४३९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
नगीना (1986 फ़िल्म)

गीत

1 मैं तेरी दुश्मन
2 भूली बिसरी एक कहानी
3 आजकल याद कुछ और रहता नही
4 बलमा हो तुम
5 तूने बेचैन इतना ज्यादा किया
हशीश तेल

हशीश तेल (Hash oil) ओलियोरेसिन है जो की मेरीजुआना और भांग के पौधों का बार-बार निष्कर्षण करके पाया जाता है। यह गहरे रंग का गाढ़ा द्रव होता है जो की हवा के प्रभाव में आने पर और भी गाढ़ा हो जाता है। हशीश तेल कैनाबिस की सबसे अधिक प्रभावी अवस्था होती है। यह अक्सर धूम्रपान, अंतर्ग्रहण और वेपराईसेशन के रूप में ग्रहण किया जाता है। हशीश तेल ग्रहण करने से मृत्यु भी हो सकती है और इससे जी मचलता है, सुस्ती आती है, तनाव बड़ता है। हशीश तेल को नसों से होकर ग्रहण करने से सुस्ती, दस्त, उलटी, बुखार, सिरदर्द आदि की समस्या देखने को मिलती है। हशीश तेल को बंद डब्बे में रखना चाहिए और इसे रोशनी के प्रभाव से दूर रखा जाता है। यह एक नारकोटिक औषधि है और इसका लगातार इस्तेमाल करने से शारीर में क्रियात्मक निर्भरता नहीं होती परन्तु मनोवैज्ञानिक निर्भरता आ जाती है।
कार्तिक कृष्ण एकादशी

कार्तिक कृष्ण एकादशी भारतीय पंचांग  के अनुसार आठवें माह की छब्बीसवी तिथि है, वर्षान्त में अभी १२४ तिथियाँ अवशिष्ट हैं।
ऊपरी कोहिस्तान ज़िला

ऊपरी कोहिस्तान या अपर कोहिस्तान या कोहिस्तान बाल (उर्दू और पश्तो:  بالا کوہستان‎, अंग्रेज़ी: Upper Kohistan) पाकिस्तान के ख़ैबर-पख़्तूनख़्वा प्रांत के पूर्वोत्तरी भाग में स्थित एक पूर्व ज़िला है। इसे वर्ष 2014 में कोहिस्तान जिले  को द्विभाजित कर, बनाया गया था।

नाम की उत्पत्ति

'कोह' फ़ारसी भाषा का एक शब्द है जिसका मतलब 'पर्वत' होता है। अन्य हिन्द-ईरानी भाषाओँ में यही शब्द पश्तो में 'ग़र', प्राचीन अवस्ताई भाषा में 'गैरी' और संस्कृत में 'गिरि' के रूप में सजातीय शब्द के तौर पर मिलता है। कोहिस्तान ज़िले में बहुत से पहाड़ हैं, जिस से यह शब्द आया है।

विवरण

कोहिस्तान ज़िले में सन् १९९८ में ४,७२,५७० लोगों कि आबादी थी। इसका क्षेत्रफल क़रीब ७,४९२ वर्ग किमी है। यहाँ ज़्यादातर कोहिस्तानी भाषा और अन्य दार्दी भाषाओँ के साथ पश्तो बोलने वाले भी रहते हैं। अधिकतर लोग धर्म से सुन्नी मुस्लिम हैं हालांकि एक अल्पसंख्यक शिया मुस्लिम समुदाय भी यहाँ मिलता है। कोहिस्तान आर्थिक रूप से एक पिछड़ा और अविकसित इलाक़ा समझा जाता है। २००६ में इस ज़िले का साक्षरता दर सिर्फ़ २०% मापा गया था। अधिकतर लोग कृषि या मवेशी पालन से जीवन बसर करते हैं और ग़रीबी व्यापक है। ज़िले की ज़मीन पहाड़ी या फिर शुष्क होने से खेती में कठिनाई पेश आती है। पनीर, मक्खन, ऊन और लकड़ी यहाँ के मुख्य उत्पादन हैं। इस ज़िले से विशेषकर अख़रोट की लकड़ी अन्य क्षेत्रों में भेजी जाती है। कोहिस्तान ज़िला काराकोरम राजमार्ग के रस्ते में आता है और यहाँ से यह पाक-अधिकृत कश्मीर में स्थित गिलगित शहर की तरफ़ निकलता है।
टू स्टेट्स

संक्षेप

टू स्टेट्स - द स्टोरी ऑफ़ माय मेरिज ("दो प्रदेश - मेरी शादी की कहानी " हिंदी शीर्षक) एक उपन्यास है जो इसके लेखक चेतन भगत की शादी की वास्तविक कहानी से प्रेरित है। कहानी की शुरुआत कृष नाम के एक पंजाबी लड़के से होती है जो अहमदाबाद के आईआईएम कॉलेज का छात्र है, वही उसकी मुलाकात अनन्या स्वामीनाथन नाम की एक लड़की से होती है। दोनों कॉलेज की कैंटीन में मिलते हैं और वही उनकी दोस्ती हो जाती है। कृष और अनन्या हर दिन एक साथ पढाई करना शुरू कर देते हैं। कृष धीरे धीरे अनन्या को पसंद करने लगता है लेकिन अनन्या को पहले भी कई बार लड़कों के प्रेम प्रस्ताव मिल चुके होते हैं लेकिन अनन्या सभी प्रस्तावों को अस्वीकार कर देती है इसलिए कृष अनन्या को अपने प्यार के बारे में कुछ नहीं बताता है। कृष कुछ दिनों बाद अनन्या के साथ पढाई करना बंद कर देता है और उसकी उपेक्षा करने लगता है जिसके कारण एक रात अनन्या कृष के कमरे में जाकर इसका कारण पूछती है तब कृष उसे अपने प्यार के बारे में बताता है। अनन्या इस बात को सुनकर हसने लगती है और वो भी कृष के प्रति अपने प्यार के बारे में उसे बता देती है और इसके बाद ही दोनों की प्रेम कहानी की शुरुआत होती है। वे दोनों एक दुसरे के साथ शादी करने का फैसला कर लेते हैं और हर रात एक साथ पढाई करने लगते हैं, कक्षा में भी एक दुसरे की तरफ ही देखते रहते हैं, इस बीच अनन्या और कृष के बीच कई बार शारीरिक सम्बन्ध भी बन चुके होते हैं। अपनी पढाई के बाद दोनों को उनकी इच्छाओ के अनुसार नौकरी भी मिल जाती है। नौकरी मिलने के बाद वे दोनों शादी करने के लिए अपने अपने माता पिता को समझाने की कोशिश करते हैं लेकिन दोनों अलग अलग समुदाय एवं प्रदेश के रहवासी होने के कारण दोनों के माता पिता शादी के लिए इंकार कर देते हैं और फिर यहाँ से होती है दोनों की शादी के लिए संघर्ष की शुरुआत. इस उपन्यास में कृष और अनन्या की शादी के लिए किये गए संघर्ष को दर्शाया गया है।

फिल्म अनुकूलन

एक प्रतिष्ठित भारतीय फिल्म निर्माता विश्वास आनंद द्वारा उपन्यास "टू स्टेट्स" पर आधारित फिल्म के निर्माण की घोषणा की गयी थी जिसमे सैफ अली खान द्वारा मुख्या किरदार निभाया जाना था एवं इसका संगीत विशाल शेखर द्वारा बनाया जाने वाला था किन्तु कुछ अज्ञात कारणों से इस फिल्म का निर्माण रोक दिया गया। बाद में इसका अनुकूलन साजिद नादियादवाला द्वारा कर लिया गया। जिसमे मुख किरदार की भूमिका निभाने के लिए शाहरुख़ खान को चुना गया एवं मुख नायिका के लिए दक्षिण फिल्म अभिनेत्री असिन का चयन किया गया। किन्तु बाद में मुख किरदार की भूमिका निभाने के लिए शाहरुख़ खान के स्थान पर रणवीर कपूर को चुन लिया . वर्तमान में इस फिल्म का अनुकूलन बॉलीवुड के प्रतिष्ठित फिल्म निर्माता करण जौहर द्वारा कर लिया गया तथा मुख्य किरदार के लिए फिल्म इशकजादे से करियर की शुरुआत करने वाले नायक अर्जुन कपूर और मुख्य नायिका के लिए फ़िल्म "स्टूडेंट ऑफ़ द इयर" से अपने करियर की शुरुआत करने वाली बॉलीवुड अदाकारा आलिया भट्ट को चुना गया। इस फ़िल्म को सन २०१४ में रिलीज़ किया गया।
बहराइच (विधान सभा निर्वाचन क्षेत्र)

चुनाव परिणाम

वकार अहमद शाह ने जीता सीट पर पांच बार.
आहारीय ताम्र

आहारीय ताम्र कई एन्जाइमों में पाया जाता है। विष का प्रभाव कम करने और संक्रामक रोगों में इसका सेवन किया जाता है। तांबा ग्रहण करने से लौह विटामिन-सी तथा आहारीय जस्ता को पचाने में मदद मिलती है। लाल रक्त कणिकाएं ताम्र के बिना नही बन पातीं हैं। शरीर में इसकी कमी से व्यक्ति एनीमिक (खून की कमी से ग्रस्त) हो सकता है।

स्रोत

इसे दो मिलीग्राम से ज्यादा नही लेना चाहिए। जैतून और गिरीदार फ़ल में यह पाया जाता है। आहार के सिवाय दूसरे माध्यमों से ताम्र मिलता रहता है। जैसे तांबे के बरतनों, पानी के पाइपो, दवाओं खाघं-प्रसंस्करणों (फ़ूड प्रोसेसिंग), सुंगधियों और फ़सलों पर छिडकी जानेवाली दवाओं आदि से।
राजस्थान राज्य खनिज विकास निगम

राजस्थान राज्य खनिज विकास निगम की स्थापना खनन गतिविधियों को वैज्ञानिक एवं योजनाबद्ध रूप से गति प्रदान करने हेतु  की गई थी। २० फ़रवरी २००३ से आर एस एम डी सी को राजस्थान स्टेट माइन्स एण्ड मिनरल्स लिमिटेड (आर एस एम एम एल) में सम्मिलित कर दिया है।
पॉप्यूलेशन मॅटर्स

पृष्ठभूमि

पॉप्यूलेशन मॅटर्स जलवायु परिवर्तन, ऊर्जा आवश्यकता, जैव विविधता और अन्य पर्यावरणीय कारकों को जनसंख्या के आँकड़ों को जनसंख्या के
प्रभाव से जोड़कर शोध-कार्य सम्पन्न करवाता है। यह जनसंख्या स्थिरिकरण और धीरे-धीरे संधारणीयता के गिरते स्तर पर वैश्विक तथा ब्रिटेन के स्तर पर अभियान चलाता है। 2009 में संगठन ने एक अध्ययन प्रकाशित किया जिसके अनुसार गर्भनिरोध जलवायु परिवर्तन का मुकाबला करने का सबसे सस्ता तरीका था।
संगठन के अनुसार उसके माध्यमिक लक्ष्य इस प्रकार हैं: परिवार नियोजन का विकासित प्रावधान और यौन शिक्षा, बेहतर शिक्षा 
और महिलाओं के लिए अधिकार और स्वेच्छापूर्वक विवाहित दम्पती दो या उससे कम बच्चों का लक्ष्य रखना। विशेष रूप से ब्रिटेन के लिए संगठन चाहता है कि नवयुवकियों में गर्भ के अनुपात को घटाना और अनचाहे गर्भ को रोकने के साथ-साथ विदेशी मूल के प्रवासियों के आगमन और उत्प्रवासन में सन्तुलन बनाया जाए।
चाबी

चाबी (key) एक सरल यात्रिक युक्ति है जो ताला खोलने के काम आती है। (चाबी को कुंजी भी कहते है)
लियोरा इतज़ाक

जीवनी

लियोरा इतज़ाक (पज़रकर) का जन्म लोद में हुआ था। उसके माता-पिता भारत के बेने इज़राइल बिरादरी के सदस्य थे, जो 1970 के दशक में इज़राइल में आकर बस गए। भारतीय संगीत और कविता पढ़ने के लिए उसने 15 साल की उम्र में मुंबई आकर बसी और वहाँ में 8 साल बीती। उसने हिन्दुस्तानी शास्त्रीय संगीत का गहन अध्ययन किया, और फिर बॉलीवुड फिल्म उद्योग में शामिल हो गई। 24 साल की उम्र में उसने इज़रायल लौट आई।      
2017 में इज़रायल में भारतीय प्रधानमंत्री नरेन्द्र मूडी के दौरे के दौरान इतज़ाक ने उनके और इजरायल के प्रधान मंत्री बेंजामिन नेतन्याहू के सामने दोनों मुल्कों के राष्ट्रगान गाई थी।   
इतज़ाक शादीशुदा है और उसके दो बच्चे हैं। वे लोद में रहते हैं।
सिहावा

सिहावा रायपुर के समीप धमतरी जिले में स्थित एक पर्वत श्रेणी है। यहीं से महानदी का उद्गम होता है।
सिहावा पर्वत छत्तीसगढ़ राज्य  के धमतरी जिले के नगरी नगरी विकास खंड के अंतर्गत आता है जहां से महानदी का उद्गम एक कमंडल से हुआ माना जाता है उस पर्वत ने ऋषि मुनि के कमंडल जब लुढ़क कर गिर गया तो वहां से जल की धारा प्रवाहित होने लगी जो महानदी के रूप में विख्यात है ऐसा माना जाता है महानदी पर्वत के शीर्ष से भाग से प्रवाहित होकर पहाड़ के आंतरिक भागों से होती हुई नीचे धरातल पर गणेश घाट से निकलती है इस पर्वत के एक और शीतला मंदिर स्थित है और दूसरी और गणेश जी का गणेश मंदिर स्थित है जो कि बहुत ही प्रसिद्ध है सिहावा पर्वत के तट के निकट कर्णेश्वर मंदिर स्थित है जहां प्रतिवर्ष माघ माह में मेले का आयोजन होता है जो कि बहुत ही प्रसिद्ध है इस मेले में को देखने दूर-दूर से लोग आते हैं इस मेले की विशेषताएं क्या है की इसमें आदिवासियों अपने देवताओं की पूजा में जुलूस निकालकर घुमाया जाता है जिसे देखने के लिए भारी लोगों की भीड़ इकट्ठा होती है मंदिर के निकट है महानदी और पैरी नदी का संगम है जहां मेले के आरंभ दिवस  के दिन प्रातः लोग स्नान करते हैं यह मेला 3 से 5 दिनों का होता है